Copilă de 13 ani, căutată cu disperare după ce a plecat de acasă în urmă cu două zile. Polițiștii din Cluj Napoca cer ajutorul populației
Poliţia judeţului Cluj face publice fotografii şi semnalmentele unei adolescente în vârstă de 13 ani care a plecat de acasă, din municipiul Cluj Napoca, de joi, fără a reveni. Cei care o recunosc şi au date despre locul unde se află sunt rugaţi să anunţe autorităţile.
- Aurora Boreală a făcut spectacol, azi noapte, pe cerul României. Cum explică oamenii de ştiinţă fenomenul
„La data de 10 mai a.c., în jurul orei 23.18, Poliţia municipiului Cluj-Napoca a fost sesizată despre faptul că numita CIORBA EMANUELA RALUCA, în vârstă de 13 de ani, din municipiul Cluj-Napoca, a plecat la data de 9 mai a.c., în jurul orei 20.00, de pe strada Platanilor din municipiu, iar până în prezent nu a revenit”; informează, sâmbătă, Inspectoratul de Poliţie Judeţean Cluj.
Copilă de 13 ani, dispărută de acasă
Tânăra are înălţimea de aproximativ 1,55 metri, greutate 55 de kg, păr lung şaten, ochi căprui.
La momentul plecării purta o bluză neagră de trening, blugi albaştri şi adidaşi albi.
Persoanele care pot furniza orice informaţii despre tânără sunt rugate să se adreseze celei mai apropiate unităţi de poliţie sau să apeleze gratuit 112.